Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกรไทย จำกัด (มหาชน)
25 พ.ย. 2558

สรุปภาวะตลาดเช้า
SET Index ปรับเพิ่ม 0.56 จุด (0.04%) ปิดภาคเช้าที่ 1,385.48 จุด ด้วยมูลค่าการซื้อขาย 16,145.28 ล้านบาท
Most Positive Impact: PTT (+1.50 จุด) BBL (+0.70 จุด) PTTEP (+0.42 จุด)
Most Negative Impact: CPALL (-0.71 จุด) U (-0.59 จุด) ADVANC (-0.31 จุด)
 
แนวโน้มตลาดบ่าย  
“1,377 จุด แกร่งจริง ลุ้นบ่ายดีดกลับไปทดสอบ 1,390 และ 1,393 จุด”  
มหกรรมขายทำกำไร กลุ่ม Domestic ที่ขึ้นโดดเด่นในช่วงก่อนหน้า ทยอยถูกสอยลงมาเรื่อยๆ เช่น ท่องเที่ยว สายการบิน การเงิน ที่ไม่ชอบใจก็คือ กลุ่ม Domestic ที่ยังไม่ได้ขึ้นอย่าง อาหาร อสังหาฯ ค้าปลีก ก็พ่วงถูกสอยลงมาเช่นกัน 
กระแสการขายทำกำไรดูหนักหนาพอสมควร ตอนนี้ SET Index เจอแนวรับสำคัญที่ 1,377 จุด ซึ่งช่วงเช้าได้แสดงออกถึงความแข็งแกร่ง SET Index ลงแตะแนวดังกล่าวแป๊บๆก็ดีดตัวขึ้นมาปิดในช่วงเช้าที่ 1,383 จุด บ่ายนี้ยังต้องลุ้นว่าดัชนีจะฟื้นยั่งยืนหรือไม่ หากกลับมาทดสอบ 1,393 จุด จะเป็นสัญญาณการพลิกตัวชั้นเยี่ยม แต่หากแรงขายที่กดดันมันมีมากเกินคาด จนทำให้ดัชนีลงมาต่ำกว่า 1,377 จุดก็จะกลายเป็นสัญญาณลบที่ค่อนข้างรุนแรง 
สำหรับเหตุการณ์ความตึงเครียดระหว่าง รัสเซีย และ ตุรกี อาจเป็นตัวขวางที่ทำให้ตลาดหุ้นทั่วโลกเคลื่อนไหวแบบมีความสุขยาก อย่างไรก็ตามก็ไม่น่าจะสร้าง Sentiment เชิงลบรุนแรงต่อตลาดเท่าไหร่นัก โดยเบื้องต้นฝ่ายวิจัยประเมินว่าสถานการณ์ไม่น่าจะบานปลายมาก เนื่องจาก
 
1.ไม่ได้เป็นครั้งแรกที่รัสเซียถูกกล่าวหาว่ารุกล้ำน่านฟ้าตุรกี 2 เดือนที่ผ่านมาตุรกีได้เตือนไป 2-3 ครั้ง
2. นาโตให้การสนับสนุนตุรกี
3. นาโตและรัสเซียยังมีเป้าหมายร่วมกันในการปราบกลุ่ม ISIS
4. รัสเซียยังต้องพึ่งพาน่านนำตุรกีในการส่งออกน้ำมันไปยุโรป เช่นเดียวกับตุรกีที่ต้องพึ่งพาน้ำมันจากรัสเซีย 
 
ราคาน้ำมันอาจปรับเพิ่มขึ้นได้ในช่วงสั้นจากความตึงเครียดระหว่าง รัสเซียและตุรกี แต่น่าจะเป็นผลแค่ระยะสั้นๆเท่านั้น เนื่องจากเหตุการณ์ไม่น่าจะพัฒนาจนกลายเป็นสงครามรุนแรง และกระทบกับกำลังผลิตน้ำมันที่บริเวณพิพาท อีกทั้งวันพฤหัสบดีนี้จะมีการรายงานสต็อกน้ำมันดิบ ซึ่งน่าจะยังคงปรับเพิ่มขึ้น จะเป็นตัวกดดันทำให้ราคาน้ำมันพลิกกลับมาลงอีกครั้งได้ 
 
ประเด็นจับตา/ติดตาม: 27 พ.ย. ประชุมบอร์ด OPEC เกี่ยวกับสถานการณ์ตลาดน้ำมันโลก
หุ้นแนะนำ : Domestic ที่ยัง Laggard SPALI ROBINS  BH GLOBAL  
หุ้นเก็งกำไรระยะสั้น : –
 
Investment Theme :   
1.หุ้น Value Plays ที่มี PE และ PBV ต่ำ BBL TCAP Laggard Plays เลือก ERW ROBINS
2.SET50/100 Plays GPSC KCE MTLS PLANB CHG WORK 
3.หุ้นที่มีปัจจัยบวกหนุน CK (การลงทุนของรัฐบาล) AOT CENTEL (ฤดูกาลท่องเที่ยว) SAT (เก็งยอดขายรถยนต์ปลายปี)
4.Earning Momentum กำไรปี 59 โตต่อเนื่อง KCE SVI BH SAWAD MTLS TPCH 
5.หุ้น High Dividend และ High Upside AP SPALI LH BTS* ASK* (*Blooomberg Consensus)